KOMISJONI MÄÄRUS (EL) 2022/1435,

26. august 2022,

millega muudetakse Euroopa Parlamendi ja nõukogu määruse (EÜ) nr 396/2005 II ja IV lisa seoses teatavates toodetes või nende pinnal esinevate kaltsiumkarbonaadi, süsinikdioksiidi, tsüprodiniili ja kaaliumvesinikkarbonaadi jääkide piirnormidega

(EMPs kohaldatav tekst)

EUROOPA KOMISJON,

võttes arvesse Euroopa Liidu toimimise lepingut,

võttes arvesse Euroopa Parlamendi ja nõukogu 23. veebruari 2005. aasta määrust (EÜ) nr 396/2005 taimses ja loomses toidus ja söödas või nende pinnal esinevate pestitsiidide jääkide piirnormide ja nõukogu direktiivi 91/414/EMÜ muutmise kohta, (1) eriti selle artikli 5 lõiget 1 ja artikli 14 lõike 1 punkti a,

ning arvestades järgmist:

(1) Tsüprodiniili jääkide piirnormid on sätestatud määruse (EÜ) nr 396/2005 II lisas. Kaltsiumkarbonaat, süsinikdioksiid ja kaaliumvesinikkarbonaat on kantud määruse (EÜ) nr 396/2005 IV lisasse.

(2) Codex Alimentarius’e komisjon võttis 14. detsembril 2021 vastu uue codex’i jääkide piirnormi (CXL) tsüprodiniili jaoks sojaubades (2).

(3) Euroopa Parlamendi ja nõukogu määruse (EÜ) nr 178/2002 (3) artikli 5 lõike 3 kohaselt arvestatakse toidualaste õigusnormide väljatöötamisel või kohandamisel olemasolevaid või peatselt valmivaid rahvusvahelisi standardeid, välja arvatud juhul, kui need standardid või nende asjaomased osad oleksid ebatõhusad või sobimatud vahendid toidualaste õigusnormide õiguspäraste eesmärkide täitmiseks või kui arvestamata jätmine on teaduslikult põhjendatud või kui nende kasutamise tulemusena tekiks liidus sobivaks määratud tasemest erinev kaitsetase. Sama määruse artikli 13 punkti e kohaselt peab liit edendama rahvusvaheliste tehniliste standardite ja toidualaste õigusnormide kooskõla, tagades samas, et liidus ettenähtud kõrge kaitsetase ei langeks.

(4) Euroopa Toiduohutusamet (edaspidi „toiduohutusamet“) hindas tsüprodiniili kavandatud CXLi sojaubades ja jõudis järeldusele, et see on liidu tarbijatele ohutu, (4) ning liit ei esitanud codex’i pestitsiidijääkide komiteele selle kavandatud CXLi suhtes reservatsioone, (5) (6).

(5) Seepärast on asjakohane lisada kõnealune CXL jääkide piirnormina määrusesse (EÜ) nr 396/2005.

(6) Kaltsiumkarbonaat, süsinikdioksiid ja kaaliumvesinikkarbonaat kanti ajutiselt määruse (EÜ) nr 396/2005 IV lisasse, kuni lõpeb nende hindamine kas nõukogu direktiivi 91/414/EMÜ (7) või Euroopa Parlamendi ja nõukogu määruse (EÜ) nr 1107/2009 (8) alusel ning nende läbivaatamine vastavalt määruse (EÜ) nr 396/2005 artiklile 12. Seoses taotlustega kõnealuste ainete heakskiidu pikendamiseks vastavalt määrusele (EÜ) nr 1107/2009 avaldas toiduohutusamet järeldused kaltsiumkarbonaadi, (9) süsinikdioksiidi (10) ja kaaliumvesinikkarbonaadi (11) pestitsiidina kasutamise riskihindamist käsitleva vastastikuse eksperdiarvamuse kohta. Toiduohutusameti kõnealuste järelduste põhjal ei ole kaltsiumkarbonaadi, süsinikdioksiidi ja kaaliumvesinikkarbonaadi puhul piirnormid vajalikud. Seepärast on asjakohane, et kõnealused ained jääksid määruse (EÜ) nr 396/2005 (12) IV lisasse.

(7) Tuginedes toiduohutusameti teaduslikule aruandele ja järeldustele ning võttes arvesse vaatlusaluse küsimuse puhul asjakohaseid tegureid, on jääkide piirnormide asjakohased muudatused kooskõlas määruse (EÜ) nr 396/2005 artikli 14 lõike 2 nõuetega.

(8) Määrust (EÜ) nr 396/2005 tuleks seepärast vastavalt muuta.

(9) Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1 Määruse (EÜ) nr 396/2005 II ja IV lisa muudetakse vastavalt käesoleva määruse lisale.

Artikkel 2 Käesolev määrus jõustub kahekümnendal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides. Brüssel, 26. august 2022 Komisjoni nimel president Ursula VON DER LEYEN

(1) ELT L 70, 16.3.2005, lk 1.

(2) Codex Alimentarius’e komisjoni 44. istungi aruanne (REP21/CAC) https://www.fao.org/fao-who-codexalimentarius/sh-proxy/en/?lnk=1&url=https%253A%252F%252Fworkspace.fao.org%252Fsites%252Fcodex%252FMeetings%252FCX-701-44%252FFINAL%252520REPORT%252FRep21_CACe.pdf.

(3) Euroopa Parlamendi ja nõukogu 28. jaanuari 2002. aasta määrus (EÜ) nr 178/2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused (EÜT L 31, 1.2.2002, lk 1).

(4) „Scientific support for preparing an EU position for the 52nd Session of the Codex Committee on Pesticide Residues (CCPR)“ (Teadusalane abi ELi seisukoha ettevalmistamiseks codex’i pestitsiidijääkide komitee 52. istungi jaoks), EFSA Journal 2021;19(8):6766.

(5) Euroopa Liidu märkused Codex CX/PR 21/52/5(REV) kohta: https://www.fao.org/fao-who-codexalimentarius/sh-proxy/en/?lnk=1&url=https%253A%252F%252Fworkspace.fao.org%252Fsites%252Fcodex%252FMeetings%252FCX-718-52%252FCRDs%252Fpr52_CRD22x.pdf.

(6) Codex’i pestitsiidijääkide komitee 52. istungi aruanne REP21/P: https://www.fao.org/fao-who-codexalimentarius/sh-proxy/en/?lnk=1&url=https%253A%252F%252Fworkspace.fao.org%252Fsites%252Fcodex%252FMeetings%252FCX-718-52%252FREPORT%252FFINAL%2BREPORT%252FREP21_PR52e.pdf.

(7) Nõukogu 15. juuli 1991. aasta direktiiv 91/414/EMÜ taimekaitsevahendite turuleviimise kohta (EÜT L 230, 19.8.1991, lk 1).

(8) Euroopa Parlamendi ja nõukogu 21. oktoobri 2009. aasta määrus (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta (ELT L 309, 24.11.2009, lk 1).

(9) Euroopa Toiduohutusamet, 2021. „Conclusion on the peer review of the pesticide risk assessment of the active substance calcium carbonate“ (Järeldused toimeaine kaltsiumkarbonaadi pestitsiidina kasutamise riskihindamist käsitleva vastastikuse eksperdihinnangu kohta), EFSA Journal 2021;19(4):6500.

(10) Euroopa Toiduohutusamet, 2021. „Conclusion on the peer review of the pesticide risk assessment of the active substance carbon dioxide“ (Järeldused toimeaine süsinikdioksiidi pestitsiidina kasutamise riskihindamist käsitleva vastastikuse eksperdihinnangu kohta), EFSA Journal 2021;19(6):6605.

(11) Euroopa Toiduohutusamet, 2021. „Conclusion on the peer review of the pesticide risk assessment of the active substance potassium hydrogen carbonate“ (Järeldus toimeaine kaaliumvesinikkarbonaadi pestitsiidina kasutamise riskihindamist käsitleva vastastikuse eksperdihinnangu kohta), EFSA Journal 2021;19(5):6593.

(12) Euroopa Toiduohutusamet, 2022. „Statement on pesticide active substances that do not require a review of the existing maximum residue levels under Article 12 of Regulation (EC) No 396/2005“ (Avaldus selliste pestitsiidide toimeainete kohta, mille puhul ei ole määruse (EÜ) nr 396/2005 artikli 12 kohast jääkide piirnormi vaja läbi vaadata), EFSA Journal (2022); 20 (01):7061.